Tisztelt Vezetők!
 Tájékoztatjuk, hogy a Gyermekeink Védelmében elnevezésű informatikai rendszer (GYVR) gyermekjóléti alapellátás és a gyermekek átmeneti gondozása (alapellátás) modulja bevezetésének részeként megkezdődött a felhasználók regisztrációja. 
 A fenntartó e-képviselői után a szolgáltatók vezetőinek regisztrációja kerül sor.
 Jelen levél a szakmai vezetők regisztrációjára vonatkozó felhívás, amely feladatukat 2021. április 12. – 30. közötti időszakban szükséges elvégezni.
A felhasználók regisztrációját a központi szociális rendszerek jogosultságkezelő rendszerében (IDM) kell elvégezni, amelynek bármely böngészőből elérhető címe:
https://idm.nrszh.hu/
A felhasználók regisztrációja egymásra épül, az alábbi feladatok sorrendje kötött.
1. 2021. március 30.-április 9. – fenntartói e-képviselői regisztráció/hozzáférés igénylése
1. A család- és gyermekjóléti szolgálat, család- és gyermekjóléti központ, a gyermekek átmeneti otthonát, családok átmeneti otthonát, helyettes szülői ellátást biztosító fenntartó e-képviselőt jelöl ki a GYVR alapellátási moduljával összefüggő feladatok ellátására.
1. A fenntartó által kijelölt e-képviselő elvégzi a regisztrációját az IDM-ben.
1. Fontos! Amennyiben a tárgybeli e-képviselői feladatokra kijelölt munkatársnak már van az IDM-ben regisztrációja, akkor az IDM-ben új hozzáférési igényt kell berögzítenie, és nem kell ismételten regisztrálnia.
1. Az e-képviselő regisztrációját a Magyar Államkincstár munkatársai hagyják jóvá, 1 munkanapon belül.
1. A GYVR e-képviselőt kijelölő nyomtatvány ide kattintva letölthető
 
2. 2021. április 12. - 30. – szakmai vezetők regisztrációja
FIGYELEM! A szakmai vezető csak akkor tud regisztrációt benyújtani, ha a fenntartó e-képviselőjének már van jóváhagyott regisztrációja! Ha a szakmai vezető a regisztrációja benyújtásakor az alábbi hibaüzenetet kapja: 
„Nincs olyan munkatárs, aki a regisztrációt jóvá tudná hagyni. Szükséges munkatárs csoport: fenntartó e-képviselő”, 
[bookmark: _GoBack]akkor kérjük, jelezze a fenntartója felé, hogy haladéktalanul gondoskodjon az e-képviselő kijelöléséről a GYVR alapellátási modul vonatkozásában! 
1. A fenntartó által nyújtott család- és gyermekjóléti szolgálat, család- és gyermekjóléti központ, gyermekek átmeneti otthona, családok átmeneti otthona, helyettes szülői hálózat vezetői regisztrálnak az IDM-be szakmai vezetői szerepkörre.
1. Fontos! Amennyiben a tárgybeli feladatokra kijelölt munkatársnak van az IDM-ben regisztrációja, akkor az IDM-ben új hozzáférési igényt kell berögzítenie, és nem kell ismételten regisztrálnia.
1. A fenntartó GYVR alapellátási modul e-képviselője
o   jóváhagyja az IDM-ben a szakmai vezetői szerepkörre vonatkozó regisztrációt,
o   ezt követően összerendeli a GYVR-ben a szakmai vezetőt a szolgáltatási hellyel.
1. A fenntartó KENYSZI e-képviselője ezzel egyidejűleg a szakmai vezetők KENYSZI adatszolgáltatói jogosultságának rögzítését is elvégzi.
 A szakmai vezető felkészítéséhez oktató videót, oktató anyagot, valamint felhasználói kézikönyvet biztosítunk, amelyek elérhetőek lesznek az IDM nyitó oldalán is.

Az oktató videók lépésről lépésre mutatják be a szakmai vezető feladatait, ezért a regisztrációt megelőzően kérjük a fenti tájékoztató anyagok részletes áttanulmányozását.
 
3. 2021. május 3-14. – szakmai munkatársak regisztrációja
 
Az IDM-ben regisztrál:
1. a család- és gyermekjóléti szolgálat asszisztense, családsegítője, jelzőrendszeri felelőse
1. a család- és gyermekjóléti központ asszisztense, esetmenedzsere, jelzőrendszeri tanácsadója
1. gyermekek átmeneti otthona családgondozója
1. családok átmeneti otthona családgondozója
1. helyettes szülői hálózat helyettes szülői tanácsadója.
 
Az IDM-ben az adott szakmai vezetője
1. jóváhagyja a szakmai munkatárs regisztrációját,
1. ezt követően a GYVR-ben összerendelik a munkatársat a szolgáltatási hellyel.
 
A fenntartó KENYSZI e-képviselője ezzel egyidejűleg a család- és gyermekjóléti központ asszisztense és esetmenedzsere KENYSZI adatszolgáltatói jogosultságának rögzítését is elvégzi.
Az IDM regisztrációjuk jóváhagyását követően a család- és gyermekjóléti szolgáltatás szakmai vezetői és szakmai munkatársai a GYVR-be betekintő jogosultságot kapnak azon gyermekek adataira és adatlapjaira, akik esetében feladatuk van a gyermekek hazagondozása érdekében.
 
Felhívjuk a figyelmet arra, hogy a GYVR alapellátási moduljában adatfeltöltési feladatokat kizárólag a gyámhatóságok, a területi gyermekvédelemi szakszolgálatok, a gyermekjóléti szolgálatok és a személyes gondoskodást nyújtó szervek és személyek által kezelt adatokról szóló 235/1997. Korm. rendelet erre vonatkozó módosítását követően lehet megtenni, melyről a Magyar Államkincstár központi tájékoztatást fog kiküldeni.
 
A GYVR alapellátási moduljának felhasználói számára a feladataik elvégzéséhez elektronikus úton oktatási anyagokat, valamint felhasználói kézikönyveket biztosítunk.
A GYVR alapellátási modul szakmai vezetőjének IDM, GYVR, és KENYSZI feladatait bemutató oktató videók:
1. EMMI Tájékoztató a GYVR alapellátási modul bevezetéséről (a video ide kattintva érhető el)
2. Szakmai vezetői regisztráció az IDM-ben (a video ide kattintva érhető el)
3. Szakmai vezetői feladatok: munkatársi szerepkörök jóváhagyása (a video ide kattintva érhető el)
4. GYVR regisztrációval összefüggő KENYSZI E-képviselői feladatok (a video ide kattintva érhető el)
5. GYVR BETEKINTŐ szerepkör bemutatása (a video ide kattintva érhető el)

A videók megtekintéséhez szükséges jelszó: Alapell123! (valamennyi vastagon szedett karaktert be kell írni, a !-et is)

Mellékelten küldjük a GYVR alapellátási modul bevezetéséről szóló tájékoztató anyagot, amely a fenti videóban is bemutatásra került.
A GYVR alapellátási modulját érintő e-képviselői kijelöléssel, regisztrációval kapcsolatos kérdéseiket az alábbi központi elérhetőségeken keresztül tehetik fel:
 
Telefon:
06-1-462 66 80
06-1-462 66 20
06-1-462 66 54
 
E-mail: idm@allamkincstar.gov.hu
 
 
Köszönjük az együttműködését!
 
Szociális Ellátások Főosztálya
EFOP-1.9.4 szakmai vezetés
Magyar Államkincstár

